**OBRAZAC 1**

Opština Herceg Novi

Broj iz evidencije postupaka javnih nabavki: 02-21-426-UP I-76/24-1

Redni broj iz Plana javnih nabavki : 49

Mjesto i datum: Herceg Novi, 31.07.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Opština Herceg Novi objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**IZVOĐENJE RADOVA NA BETONIRANJU ULICA NA TERITORIJI OPŠTINE HERCEG NOVI**

Predmet nabavke se nabavlja:

🗹 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je 247.000,00 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je određen kao cjelina u skladu sa načelom ekonomičnosti, efikasnosti i efektivnosti upotrebe javnih sredstava. Izvođenje radova neophodno je izvesti i završiti u kontinuitetu kao jedinstvenu cjelinu i predmet nabavke nije moguće podijeliti na partije.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🗹 ne

🞎 da

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Zajednička nabavka se sprovodi za - Nije primjenljivo

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Centralizovana nabavka se sprovodi za- Nije primjenljivo

**NAČIN SPROVOĐENJA ELEKTRONSKE AUKCIJE**

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija). Nije primjenljivo

**ELEKTRONSKI KATALOG**

Elektronski katalog sastavlja ponuđač u skladu s tehničkim specifikacijama i u formi : Nije primjenljivo

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

🞎 Varijante ponude su dozvoljene.

**REZERVISANA NABAVKA**

🞎 Da

🗹 Ne

Vrsta i uslovi rezervisane nabavke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ukoliko je u tehničkim specifikacijama za određenu stavku/e naveden robni znak, patent, tip ili proizvođač, uz naznaku “ili ekvivalentno”, ponuđač je dužan da u ponudi tačno navede koji robni znak, patent, tip ili proizvođača nudi.

U odnosu na zahtjeve za tehničke karakteristike ili specifikacije utvrđene tenderskom dokumentacijom ponuđači mogu ponuditi ekvivalentna rješenja zahtjevima iz standarda uz podnošenje dokaza o ekvivalentnosti.

Dokazi o ekvivalentnosti podrazumijevaju dostavu tehničke dokumentacije ekvivalentnog proizvoda koji se nudi izdatu od strane proizvođača, kojom se potvrđuje da ponuđeni proizvod ima iste ili bolje karakteristike od karakteristika proizvoda zahtijevanih tehničkom specifikacijom.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **POSEBNI USLOVI ZA ISKLJUČENJE IZ POSTUPKA JAVNE NABAVKE**

Naručilac može tenderskom dokumentacijom da predvidi da će isključiti privrednog subjekta iz postupka javne nabavke, koji:

 1) je u postupku stečaja ili likvidacije;

 2) je učinio teški profesionalni propust koji dovodi u pitanje njegov integritet, u skladu sa zakonom;

 3) ima utvrđenu odgovornost na osnovu odluke nadležnog organa za zaštitu konkurencije jer je zaključio sporazum ili se dogovarao sa drugim privrednim subjektima, radi narušavanja konkurencije, u periodu od tri prethodne godine do isteka roka za podnošenje prijave, odnosno ponude;

 4) u periodu od tri prethodne godine do isteka roka za podnošenje prijava, odnosno ponuda ima sa tim ili drugim naručiocem raskinut ugovor o javnoj nabavci, ugovor o javno-privatnom partnerstvu ili ugovor o koncesiji ili kojem je aktivirano sredstvo finansijskog obezbjeđenja ugovora, naplaćena šteta ili druga sankcija u skladu sa zakonom, zbog značajnih i trajnih nedostataka tokom sprovođenja ključnih zahtjeva iz prethodnog ugovora o javnoj nabavci, ugovora o javno-privatnom partnerstvu ili ugovora o koncesiji;

 5) je u periodu od tri prethodne godine do isteka roka za podnošenje prijava, odnosno ponuda u ranijim postupcima javnih nabavki tom naručiocu dostavio neistinite podatke koji su potrebni za provjeru ispunjenosti uslova za učešće u postupku, odnosno nepostojanje osnova za isključenje iz postupka ili nije dostavio zahtijevane dokaze.

 Profesionalni propust predstavlja neopravdano kršenje obaveza utvrđenih ugovorom o javnoj nabavci od strane ponuđača uključujući i odbijanje zaključivanja ugovora o javnoj nabavci, kao i kršenje propisa iz oblasti: zaštite životne sredine, socijalne zaštite i radnih odnosa, uključujući kolektivne ugovore, zaštite konkurencije ili prava intelektualne svojine.

 Izuzetno, od stava 1 tačka 1 ovog člana naručilac nije dužan da isključi privrednog subjekta koji dokaže da će biti sposoban da izvrši ugovor o javnoj nabavci.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja 10 dana dužim od roka za izvođenje radova, kojom bezuslovno i neopozivo garantuje potpuno i savjesno izvršenje ugovorenih obaveza. Izvođač je dužan da osigura da je Garancija za dobro izvršenje ugovora valjana i na snazi sve do završene primopredaje radova. Ukoliko tokom trajanja ovog Ugovora dođe do izmjene cijene ugovora, Izvođač je dužan da saglasno izmjeni Ugovora, u roku od osam dana, izmjeni vrijednost Garancije;

🗹 garanciju za otklanjanje nedostataka u garantnom roku, najkasnije 8 dana prije isteka roka važnosti garancije za dobro izvršenje ugovora, kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka, u iznosu od 10 % od ugovorene vrijednosti izvedenih radova, sa rokom važenja do isteka garantnog roka.

🗹polisu osiguranja od profesionalne odgovornosti za štetu koja može da nastane naručiocu i trećim licima od vršenja ugovorenih radova na iznos od 100.000,00 eura, sa rokom važenja od dana početka izvršenja ugovora do dobijanja završnog izveštaja stručnog nadzora i primopredaje objekta, u skladu sa zakonom. U polisi se mora navesti da se ista izdaje za javnu nabavku i to “izvođenje radova na betoniranju ulica na teritoriji opštine Herceg Novi”.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-8):

🞎 cijena,

🗹 odnos cijene i kvaliteta

🞎 trošak životnog ciklusa.

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke,vrednovanje će se vršiti na osnovu sledećih parametara:

1. Parametar: Cijena (C) ..................maksimalan broj bodova............ 90

2. Parametar: Kvalitet (K) .............. maksimalan broj bodova ........... 10

Ukupan broj bodova = broj bodova za ponuđenu cijenu (C) + broj bodova za kvalitet (K)

1. Parametar cijena (C) vrednovaće se na sledeći način: max 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponuđene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

 Broj bodova(C)= (najniža ponuđena cijena / ponuđena cijena) × 90

1. Parametar kvalitet (K) vrednovaće se na sledeći način: max 10 bodova. Za izbor najpovoljnije ponude primjenom parametra kvalitet, kao osnova za vrednovanje uzima se

 🗹 garantni rok

 Ponuđač sa najdužim ponuđenim garantnim rokom dobija maksimalni broj bodova u skladu sa ovim parametrom, a drugi ponuđači dobijaju proporcionalno manji broj bodova po formuli:

 Broj bodova (K) = ponuđeni garantni rok/najduži ponuđeni garantni rok x 10

**Napomena:** Ponuđačima će se bodovati garantni rok koji ne može biti kraći od 24 mjeseca od dana dobijanja završnog pozitivnog izveštaja stručnog nadzora i primopredaje izvedenih radova. Garantni rok se iskazuje u mjesecima. Ponuđač ponuđeni garantni rok dokazuje dostavljanjem potpisane i ovjerene Izjave.

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 16.08.2024. godine do 9,00 sati.

Otvaranje ponuda održaće se dana 16.08.2024. godine u 9,00 sati.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom.

U slučaju iz prethodnog stava, original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

🞎 Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi :

Opština Herceg Novi

Građanski biro

Trg maršala Tita br. 2

85 340 Herceg Novi

* preporučenom pošiljkom sa povratnicom na adresi:

Opština Herceg Novi

Građanski biro

Trg maršala Tita br. 2

85 340 Herceg Novi

radnim danima od 8,00 do 14,00 sati, zaključno sa danom 16.08.2024. godine do 9,00 sati.

🞎 Razlozi hitnosti za skraćenje roka za podnošenje ponuda- Nije primjenljivo.

1. **USLOVI ZA AKTIVIRANJE GARANCIJE PONUDE[[9]](#footnote-9)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🗹 ne

🞎 da

Dio tenderske dokumentacije koji se odnosi na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sadrži tajne podatke i isti se može preuzeti od službenika za javne nabavke naručioca od strane lica koje podnese pisano punomoćje ovlašćenog lica zainteresovanog lica da može u ime zainteresovanog lica preuzeti taj dio tenderske dokumentacije i izjavu ovlašćenog lica zainteresovanog lica da će preuzeti dio tenderske dokumentacije biti čuvan i štićen u skladu sa Zakonom o tajnosti podataka.

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sledeće:[[10]](#footnote-10)

**Uvođenje u posao:** Smatra se da je Naručilac izvršio obavezu uvođenja Izvođača u posao ako mu je predao obavještenje o datumu uvođenja u posao nakon imenovanja Stručnog nadzora.

Na dan uvođenja Izvođača u posao otvara se Građevinski dnevnik u kome se konstatuje da ga je Naručilac uveo u posao, a ovaj primio lokaciju i svu potrebnu dokumentaciju, čime su stvoreni uslovi da otpočnu radovi.

Izvođač radova dužan je da vodi građevinski dnevnik i građevinsku knjigu u skladu sa važećim Pravilnikom o načinu vođenja i sadržini građevinskog dnevnika i građevinske knjige.

**Produženje ugovorenog roka**: Izvođač ima pravo da zahtijeva produženje ugovorenog roka za izvođenje radova u slučaju koji nije izazvan njegovom krivicom a u kome je zbog promijenjenih okolnosti ili neispunjavanja obaveza od strane Naručioca bio spriječen da izvodi radove. Produženje roka određuje se prema trajanju spriječenosti, s tim što se rok produžava i za vrijeme potrebno za ponovno otpočinjanje radova. Izvođač ne može zahtijevati produženje roka zbog posebnih uslova koji su nastupili po isteku roka za izvođenje radova.

Naručilac nije dužan da uzme u obzir ovakve situacije, osim ako ga Izvođač u roku od 3 dana po otpočinjanju i nastajanju ovakvih situacija, ili onda čim je to praktično bilo moguće, nije pismenim putem upoznao sa potpunim detaljima svog zahtjeva za produženje vremena na koje po svom mišljenju ima pravo, i to tako da zahtjev može na vrijeme da bude provjeren. Sve promjene vremena za izvršenje radova moraju biti pismeno odobrene od strane Naručioca.

**Garantni rok i otklanjanje nedostataka u garantnom roku**: Garantni rok je \_\_\_\_\_\_\_\_\_\_\_\_\_\_\_\_\_ od dana završene primopredaje radova.

Izvođač je dužan da o svom trošku otkloni sve nedostatke na radovima koji se pokažu u toku garantnog roka, u roku koji mu odredi Naručilac, a koji rok mora biti primjeren. Garantni rok za ovaj dio radova počinje ponovo da teče od datuma otklanjanja nedostataka a Izvođač je dužan da produži rok važenja garancije za otklanjanje nedostataka u garantnom roku najkasnije 8 dana prije isteka roka važenja garancije.

Ukoliko Izvođač ne otkloni nedostatke odnosno ne produži važenje garancije Naručilac ima pravo da aktivira Garanciju za otklanjanje nedostataka u garantnom roku koja je na snazi.

Naručilac ima pravo i na naknadu štete ukoliko šteta prevazilazi garantovani iznos.

**Stručni nadzor:** Naručilac će, shodno Zakonu o planiranju prostora i izgradnji objekata, vršiti preko Stručnog nadzora o čijem imenovanju će pismeno obavijestiti Izvođača. Ako u toku izvođenja radova dođe do promjene Stručnog nadzora, Naručilac će o tome obavijestiti Izvođača.

Stručni nadzor je ovlašćen da: prati i kontroliše da li Izvođač izvodi radove prema ovom Ugovoru čiji sastavni dio je predmjer radova iz tenderske dokumentacije; provjerava da li je dokazan kvalitet u skladu sa tehničkom specifikacijom; odobrava odnosno zabranjuje izvođenje radova upisom u građevinski dnevnik; određuje način otklanjanja nedostataka, odnosno nepravilnosti tokom izvođenja radova; daje tehnička tumačenja eventualno nejasnih detalja potrebnih za izvođenje radova u duhu uslova utvrđenih ugovorom; kontroliše dinamiku napredovanja radova i poštovanje ugovorenog roka završetka radova; kao i da vrši i druge poslove koji proizilaze iz važećih propisa i spadaju u nadležnost i funkciju stručnog nadzora.

Stručni nadzor nema pravo da oslobodi Izvođača od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca.

Postojanje Stručnog nadzora i njegovi propusti u vršenju stručnog nadzora ne oslobađaju Izvođača od njegove obaveze i odgovornosti za kvalitetno i pravilno izvođenje radova.

Stručni nadzor će u svako doba imati: a) nesmetan pristup svim djelovima gradilišta i svim lokacijama sa kojih se obezbeđuju prirodni materijali, i b) pravo da u toku proizvodnje, izrade i izgradnje (na gradilištu i drugim lokacijama) vrši pregled, inspekciju, mjerenje i testiranje materijala i kvaliteta izrade, i provjeru napretka u radovima. Izvođač će osoblju Naručioca omogućiti sprovođenje ovih aktivnosti, što će obuhvatati obezbjeđenje pristupa, opreme, dozvola i zaštitne opreme. Ni jedna ovakva aktivnost ne oslobađa Izvođača od njegovih ugovornih obaveza i odgovornosti.

Stručni nadzor ima pravo da naloži Izvođaču da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavjestiti Naručioca i nadležnu inspekciju i te okolnosti unijeti u građevinski dnevnik. Sa izvođenjem radova može se ponovo nastaviti kada Izvođač preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova. Materijal za koji se utvrdi da ne zadovoljava zahtijevane uslove kvaliteta Izvođač mora o svom trošku da ukloni sa gradilišta u roku koji mu odredi Stručni nadzor.

**Bezbjednost na gradilištu:** Izvođač će biti odgovoran za bezbjednost svih aktivnosti na gradilištu, sigurnosti susjednih objekata i radova, već izvedenih radova na objektu, opreme, uređenje, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvodjenjem ugovorenih radova pričini trećim licima i imovini i naručiocu.

Troškove sprovođenja mjera zaštite snosi Izvođač. Izvođač je dužan naručiocu nadoknaditi sve štete koje treća lica eventualno ostvare od naručioca po osnovu predmetnog rada. Izvođač je dužan preduzeti sve razumne mjere za zaštitu životne sredine, na gradilištu i izvan njega, i ograničiti štetu i ometanje lica i imovine zbog zagađenja, buke i ostalog, a što je prouzrokovano njegovim aktivnostima; Izvođač je dužan osigurati da emisije, površinska oticanja i otpadne vode prouzrokovane njegovim aktivnostima ne pređu vrednosti propisane važećim zakonima.

**Ugovorena kazna:** Ako Izvođač svojom krivicom ne završi predmetne radove u ugovorenom roku, dužan je Naručiocu platiti na ime ugovorene kazne penale 1,0 ‰ (jedan promil) od ugovorene cijene svih radova za svaki dan prekoračenja ugovorenog roka završetka radova. Visina ugovorene kazne ne može preći 10% od ugovorene cijene radova. Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu, te se smatra da je samim padanjem u docnju Izvođač dužan platiti ugovorenu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača; Plaćanje ugovorene kazne ne oslobađa Izvođača obaveze da u cjelosti završi i preda Radove; Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne.

**Pravo na jednostrani raskid ugovora**:

Naručilac će raskinuti ugovor o javnoj nabavci naročito ako:

1. nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke. Bitnom izmjenom ugovora iz stava 1 tačka 1 ovog člana smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

* izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
* izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
* izmjenom se značajno povećava obim ugovora;
* privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 ovog zakona;
* ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom.

2) nastupi neki razlog koji predstavlja osnov za obavezno isključenje iz člana 108 ovog zakona ili iz člana 110 ovog zakona, koji je predviđen tenderskom dokumentacijom.

Ugovor se raskida Rješenjem u kom moraju biti navedeni i obrazloženi razlozi za raskid, a protiv ovog rješenja Izvođač može pokrenuti upravni spor.

Izvođač ima pravo na jednostrani raskid ugovora ukoliko Naručilac ne ispunjava ugovorene obaveze, i to: ne obezbijedi Stručni nadzor u roku od 30 dana od zaključenja ugovora; ne plaća Izvođaču u rokovima i na način predviđen Ugovorom. Ugovorna strana koja raskida ugovor dužna je to saopštiti drugoj strani bez odlaganja.

Ugovorna strana može raskinuti ugovor bez ostavljanja drugoj strani naknadnog roka za ispunjenje ako iz držanja druge ugovorne strane proizilazi da ona svoju obavezu neće izvršiti ni u naknadnom roku.

U slučaju raskida ugovora naručilac je dužan da obavještenje o raskidu ugovora objavi na ESJN u roku od deset dana od raskida ugovora.

Ugovor se ne može raskinuti zbog neispunjenja neznatnog dijela obaveze.

Ukoliko dođe do raskida ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi strana ugovora čijom krivicom je došlo do raskida ugovora, odnosno do prekida radova.

**Rješavanje sporova:** Nastali sporovi koji se ne riješi sporazumno, rješavaće se kod nadležnog suda u Crnoj Gori. Rješavanje spornih pitanja, ne može uticati na rok i kvalitet ugovorenih radova.

🞎 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

- u skladu sa članom 151 stav 1 tačka 3 Zakona o javnim nabavkama kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti nije veće od 20% vrijednosti prvobitnog ugovora.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Opština Herceg Novi

Broj: 02-21-426-UP I-76/24-2

Mjesto i datum: Herceg Novi, 31.07.2024. godine

U skladu sa članom 43 stav 1 Zakona o javnim nabavkama („Službeni list CG”, br. 74/19, 3/23 i 11/23),

**Izjavljujem**

da u postupku javne nabavke redni broj 49 iz Plana javne nabavke broj 18677 od 15.05.2024. godine za izvođenje radova na betoniranju ulica na teritoriji opštine Herceg Novi nisam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca, Stevan Katić \_\_\_\_\_\_\_\_\_\_\_\_\_

 *s.r.*

Službenik za javne nabavke, Vesko Tomić \_\_\_\_\_\_\_\_\_\_\_\_\_\_\_\_

 *s.r.*

Lice koje je učestvovalo u planiranju javne nabavke, Nikola Odalović \_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke, Nikola Odalović \_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke, Vesko Tomić \_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke, Staka Kovač \_\_\_\_\_\_\_\_\_\_\_\_\_

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-9)
10. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-10)